Den tyske filosof [[Friedrich Schlegel]] skabte begrebet ”romantikken” i 1798, og strømningen begyndte derefter at gøre sig gældende i filosofi og kultur; den blev en formuleret ideologi. Schlegel havde i 1797, sammen med sin bror [[August Wilhelm Schlegel]], grundlagt tidsskriftet ''Athenäum'',<ref>''Athenäum fragmenter og andre skrifter'' af [[Friedrich Schlegel]], {{ISBN|9788700388666}}, udgivet i 2000.</ref> som blev det organ, hvor romantikkens æstetik – særlig [[poetik]]ken – voksede frem og blev formuleret. I 1798 skrev Friedrich Schlegel ''116. Athenäums-Fragment'', som blev den egentlige programerklæring: ''"Den romantiske poesi er en progressiv universalpoesi"''. Han hævdede kunstnerens absolutte frihed fra konventioner med hensyn til indhold og form.<ref>{{Cite web |url=http://www.uni-essen.de/literaturwissenschaft-aktiv/Vorlesungen/poetik/schlegelprog.htm |title=Friedrich Schlegel: ''Progressive Universalpoesie'' (1798) |access-date= 3. oktober 2008 |archive-date=15. maj 2007 |archive-url=https://web.archive.org/web/20070515135652/http://www.uni-essen.de/literaturwissenschaft-aktiv/Vorlesungen/poetik/schlegelprog.htm |url-status=dead }}</ref>
Filosofi